دستونک(غزل)
مَهپرانی اِیرگواتءَ مِسکءُمِهلبان کشتگ
 مارا ماه ءِ درورتئی بینگین لَبان کشتگ
 هرکسی وتی بالے چو مثال ء مُرگانی
 باز په لُنکهے زِندگ باز مَطلبان کشتگ
 راجدپترءِ تاکان دان قیامتءَ نقش اِنت
 شهسوارین کوه مردے مَستین مَرکبان کشتگ
 نیستیءِبانداتءَهرکس مانزمان اِنت وت
 آ گُش اِیت که بے تو من زندگ نَبان،کشتگ
 زندگی هما چرخ اِنت چَهروارت اَناگاهءَ
 یک سلامتین مرد شان ءُ دَبدبان کشتگ
 قاضیءَ را هچ جاگه ایمنی نصیب ءَ نه بیت
 روچے شَگربان کشتگ روچے مَگربان کشتگ
 مبارک قاضی
*مطلب:تماه
 *شهسوارین کوه مرد:شهیداکبربگٹی
 *مانزمان:تضمین
 دبدب:شانءُشوکت،دبدبه،ٹهلءُشان
 *شگربءُمگرب:شرق وغرب
 گوں عبدالوھاب ایرانژاد ءِ منہ واری ءَ